ซื้อสุทธิ Call DW บนหุ้นธนาคาร หลังหุ้นอ้างอิงร่วงแรง
DW ว่า หุ้นธนาคารปรับตัวลงแรงในวันอังคาร ส่งผลให้นักลงทุนบางส่วนซื้อสุทธิ Call DW ในหุ้นธนาคาร กลับบ้าน ขณะที่ราคา Call DW บนหุ้นธนาคารปรับตัวลงตามหุ้นอ้างอิง ส่วน Put DW บนหุ้นธนาคารปรับตัวขึ้นอย่างแข็งแกร่ง
2 ก.ค. 2558

บล.แมคควอรี กล่าวถึงตลาด DW ว่า หุ้นธนาคารปรับตัวลงแรงในวันอังคาร ส่งผลให้นักลงทุนบางส่วนซื้อสุทธิ Call DW ในหุ้นธนาคาร กลับบ้าน ขณะที่ราคา Call DW บนหุ้นธนาคารปรับตัวลงตามหุ้นอ้างอิง ส่วน Put DW บนหุ้นธนาคารปรับตัวขึ้นอย่างแข็งแกร่ง  ทั้งนี้ ในระหว่างวันนักลงทุนให้ความสนใจเทรด SET50 DW และ DW บนหุ้นรายตัวในหลายกลุ่มหลักทรัพย์
โดยส่วนใหญ่ยังคงเป็นการเทรดระยะสั้น จากการที่ตลาดหุ้นยังไม่มีทิศทางแน่นอน และนักลงทุนส่วนใหญ่เลือกเทรด DW ที่เคลื่อนไหวตอบสนองต่อการเปลี่ยนแปลงของหุ้นอ้างอิงหรือดัชนีหลักทรัพย์อ้างอิงได้ดี ยกตัวอย่าง DW28 ที่เกี่ยวข้อง เช่น S5028C1508A S5028P1508A และ ITD28C1509A เป็นต้น   
อย่างไรก็ตาม  DW ที่ได้รับความนิยมจากนักลงทุน ส่วนมากจะอยู่ในกลุ่ม DW ที่อ้างอิงหุ้นมาร์เก็ตแคปขนาดใหญ่ ตัวอย่างเช่น DW บนหุ้น PTT, AOT, KBANK และ SCB เป็นต้น โดยเฉพาะ  DW บนหุ้น PTT ซึ่งได้รับความสนใจทั้ง Call และ Put จากการที่หุ้นอ้างอิงเคลื่อนไหวในกรอบ 357-363 บาท ซึ่งส่งผลให้นักลงทุนสามารถเล่นรอบทำกำไรระหว่างวันได้ 
โดยหนึ่งใน DW28 ที่ได้รับความสนใจจากนักลงทุน ตัวอย่างเช่น PTT28C1510A และ PTT28P1511A เป็นต้น ส่วนทางด้าน Call DW บนหุ้นธนาคาปรับตัวลงแรงตามหุ้นอ้างอิง ขณะที่ Put ปรับตัวขึ้นอย่างแข็งแกร่ง ตัวอย่างเช่น KBAN28C1510A -12.5% เทียบกับหุ้นอ้างอิงที่ปรับตัวลง -3.3% ส่วน KBAN28P1511A ปรับตัวขึ้น +6.9%
ทางด้านข้อมูลการซื้อขาย DW28 ณ สิ้นวัน นักลงทุนให้ความสนใจลงทุนใน DW บนหุ้นพลังงานและธนาคาร  โดยมีแรงซื้อสุทธิใน KTB28C1510A 3.4 ล้านหน่วย BANP28C1510A 3.1 ล้านหน่วย และ KBAN28C1510A 1.4 ล้านหน่วย ตามลำดับ ขณะที่มีแรงขายสุทธิเล็กน้อยใน DW บนหุ้นรายตัว และ SET50 DW ได้แก่ JAS28C1508A IRPC28C1509A และ S5028C1508A
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 45,406.30  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  952.40  ล้านบาท
คิดเป็น 2.1%  